2. ลักษณะการประกอบธุรกิจ

 ประวัติความเป็นมาของบริษัทและการเปลี่ยนแปลงและพัฒนาการที่สำคัญ

 บริษัท อินเตอร์ ฟาร์อีสท์ วิศวการ จำกัด (มหาชน) เริ่มประกอบธุรกิจเมื่อปี 2520 โดยดำเนินธุรกิจการให้บริการทางด้านเครื่องปรับอากาศและการซ่อมบำรุงรถขนส่ง ต่อมาในปี 2526 บริษัทได้รับการแต่งตั้งอย่างเป็นทางการจากบริษัท โคนิก้า คอร์ปอเรชั่น จำกัด ประเทศญี่ปุ่น ให้เป็นผู้นำเข้า และเป็นตัวแทนจำหน่ายเครื่องถ่ายเอกสารและวัสดุสิ้นเปลืองยี่ห้อโคนิก้าแต่เพียงผู้เดียวในประเทศไทย ซึ่งเป็นธุรกิจหลักจวบจนปัจจุบัน

  ปี 2540 ประเทศไทยประสบวิกฤตการณ์ทางเศรษฐกิจในประเทศอย่างรุนแรง
  ทำให้บริษัทต้องปรับนโยบายและกลยุทธ์ด้านการบริหารองค์กรและการตลาด
  เพื่อให้สอดคล้องกับสถานการณ์ในขณะนั้น โดยเน้นการดำเนินธุรกิจด้านเครื่องใช้สำนักงาน
  อาทิเช่น เครื่องถ่ายเอกสาร เครื่องพิมพ์อัตโนมัติ เป็นต้น
  อันเป็นธุรกิจที่สร้างรายได้และรักษากระแสเงินสดของบริษัทได้อย่างมั่นคง

  ปี 2545 บริษัทได้ดำเนินกิจการในการเป็นตัวแทนจำหน่ายเครื่องถ่ายเอกสาร ยี่ห้อโคนิก้า
  ได้อย่างเต็มรูปแบบ โดยเน้นการขาย การเช่า
  และการให้บริการแบบครบวงจรด้วยช่างผู้ชำนาญอย่างมืออาชีพให้บริการ
  ทั้งในกรุงเทพมหานครและเขตปริมณฑล รวมถึงในต่างจังหวัด

  ปี 2548 บริษัทได้เห็นโอกาสการเติบโตทางธุรกิจเครื่องถ่ายเอกสาร
  รวมทั้งเทคโนโลยีที่กำลังย้ายจากอานาล็อก (Analog) ไปเป็น ดิจิตอล (Digital)
  ยิ่งเป็นโอกาสที่ดีที่จะขยายวงกว้างความต้องการของลูกค้าสูงขึ้น ดังนั้น
  บริษัทจึงได้เพิ่มช่องทางไม่ว่าจะตั้งสาขาและตั้งผู้แทน (Dealers)
  เพื่อที่ได้รองรับสินค้าใหม่และความต้องการของลูกค้าให้ได้มากขึ้น
  และบริษัทได้หาพันธมิตรทางธุรกิจ
  โดยเฉพาะผู้ผลิตทางด้านซอฟต์แวร์ที่เกี่ยวกับระบบจัดเก็บเอกสาร ระบบควบคุมเอกสารในองค์กร
  เพื่อส่งเสริมงานด้านการถ่ายเอกสารและสร้างความจำเป็น รวมถึงความต้องการมากขึ้นด้วย

  ปี 2549 บริษัทได้กำหนดวิสัยทัศน์ในการดำเนินธุรกิจภายใต้แนวคิดว่า “ To be the premium
  office document management company ”
  (เป็นบริษัทชั้นเลิศที่มีความชำนาญด้านการจัดการระบบเอกสารสำนักงาน)

 ภาพรวมการประกอบธุรกิจของกลุ่มบริษัท

  บริษัทดำเนินธุรกิจเป็นผู้จัดจำหน่าย (Distributor)
  และให้เช่าเครื่องใช้สำนักงานอิเลคทรอนิกส์ นั่นคือ เครื่องถ่ายเอกสาร ยี่ห้อโคนิก้ามินอลต้า
  และบริษัทยังเป็นตัวแทนจำหน่าย (Dealer)

  ของเครื่องพิมพ์สำเนาอัตโนมัติยี่ห้อ Risograph และตู้ชุมสายโทรศัพท์ (PABX) ยี่ห้อ NEC
  โดยโครงสร้างรายได้หลักมาจากการขายเครื่องถ่ายเอกสารวัสดุสิ้นเปลืองและอะไหล่
  และการให้เช่าเครื่องถ่ายเอกสาร นอกจากนี้บริษัทยังมีรายได้จากการซ่อมบำรุงเครื่องเก่า
  โดยบริษัทมุ่งเน้นถึงคุณภาพของผลิตภัณฑ์เป็นหลักสำคัญ
  โดยได้พัฒนากระบวนการขั้นตอนและการให้บริการและตรวจสอบคุณภาพ (Total Quality
  Management) อย่างต่อเนื่อง
  เพื่อให้มั่นใจว่าผลิตภัณฑ์ทุกชั้นที่จะส่งถึงมือลูกค้ามีความพร้อมสมบูรณ์ ทั้งประสิทธิภาพและคุณภาพ

  ต่อมาในเดือนตุลาคม 2548 บริษัทได้บรรลุข้อตกลงกับ Konica Minolta Business
  Technologies Inc. (KMBT) โดยได้รับการแต่งตั้งเป็นผู้จัดจำหน่าย (Distributor)
  ผลิตภัณฑ์ของ KMBT แต่ผู้เดียวในประเทศไทย รวมถึงเครื่องถ่ายเอกสารยี่ห้อโคนิก้า มินอลต้า
  อุปกรณ์ควบ อะไหล่และวัสดุสิ้นเปลือง
  อีกทั้งบริษัทได้เล็งเห็นถึงความสำคัญในการพัฒนาบุคลากรในองค์กร
  เพื่อให้มีความรู้ความสามารถกว้างไกลทันต่อเทคโนโลยีใหม่ๆ ที่เกิดขึ้นอย่างต่อเนื่องตลอดเวลา
  จึงจัดให้มีโครงการฝึกอบรมต่างๆ (In-house and Out-house training courses)
  เพื่อพัฒนาศักยภาพและเพิ่มประสิทธิภาพในการทำงาน
  บริษัทได้จัดตั้งศูนย์ฝึกอบรมให้กับพนักงานอย่างต่อเนื่องสม่ำเสมอ
  นอกจากนี้ยังมีการจัดส่งพนักงานไปอบรมยังบริษัทผู้ผลิตคือ KMBT
  เกี่ยวกับความรู้ทางด้านข้อมูลสารสนเทศ (Information Technology)
  และด้านระบบเครือข่าย (Network)
  เพื่อให้พนักงานได้รับความรู้และประสบการณ์ที่จะเป็นประโยชน์ในการนำมาพัฒนาการให้บริการแก่ลูกค้าต่อไป

 โครงสร้างรายได้

+--------+----------+-------+-------+-------+-------+-------+-------+
| สาย    | ดำเ      | ปี     | %     | ปี     | %     | ปี     | %     |
| ผลิตภัณฑ์ | นินการโดย | 2549  |       | 2548  |       | 2547  |       |
|        |          |       |       |       |       |       |       |
| /ก     |          |       |       |       |       |       |       |
| ลุ่มธุรกิจ |          |       |       |       |       |       |       |
+========+==========+=======+=======+=======+=======+=======+=======+
| ส      | บมจ.     | 48    | 1     | 50    | 1     | 48    | 1     |
| ินค้าและ | อินเตอร์   | 9,594 | 00.00 | 1,979 | 00.00 | 5,741 | 00.00 |
|        |          |       |       |       |       |       |       |
| บริการ  | ฟาร์อีสท์   |       |       |       |       |       |       |
|        |          |       |       |       |       |       |       |
|        | วิศวการ   |       |       |       |       |       |       |
+--------+----------+-------+-------+-------+-------+-------+-------+

 เป้าหมายการดำเนินธุรกิจ

  บริษัทมีเป้าหมายในการเพิ่มมูลค่าให้แก่ธุรกิจเชิงบริการที่เกี่ยวข้องกับเอกสาร
  ซึ่งบริษัทมีเป้าหมายที่จะเพิ่มส่วนแบ่งทางการตลาดในส่วนของการติดตั้งตัวเครื่อง
  ซึ่งรวมทั้งการขายเครื่องและการให้เช่าเครื่อง ปัจจุบันบริษัทมีส่วนแบ่งการตลาดร้อยละ 12
  และมีเป้าหมายที่จะเพิ่มขึ้นเป็นร้อยละ 15 ถึง 20 ในปี 2549-2551
  โดยเน้นกลุ่มลูกค้าที่เป็นบริษัทขนาดกลางถึงขนาดใหญ่ รวมไปถึงหน่วยราชการและรัฐวิสาหกิจ
  ด้วยการจำหน่ายผลิตภัณฑ์ที่มีเทคโนโลยีใหม่ให้บริการครบวงจร โดยบุคลากรที่มีความชำนาญ
  และครอบคลุมของเครือข่ายช่องทางการจัดการถ่ายเอกสารของลูกค้ารายใหญ่มากขึ้น